b"\n_START_ARTICLE_\nMedaller dels Jocs Ol\xc3\xadmpics d'estiu de 2016\n_START_PARAGRAPH_\nEl medaller seg\xc3\xbcent mostra un llistat dels Comit\xc3\xa8s Ol\xc3\xadmpics Nacionals (CON) en funci\xc3\xb3 de les medalles que van aconseguir en el transcurs dels Jocs Ol\xc3\xadmpics d'estiu de 2016, celebrats a la ciutat de Rio de Janeiro, al Brasil, entre el 5 i el 21 d'agost de 2016._NEWLINE_Vietnam, Kosovo, Fiji, Singapur, Puerto Rico, Bahrein, Jord\xc3\xa0nia, Tadjikistan i Costa d'Ivori van aconseguir les seves primeres medalles d'or de la hist\xc3\xb2ria. A m\xc3\xa9s, tamb\xc3\xa9 van ser les primeres medalles de la hist\xc3\xb2ria, de qualsevol tipologia, per Kosovo, Fiji i Jord\xc3\xa0nia. El tirador de Kuwait Fehaid Al-Deehani es va convertir, tamb\xc3\xa9, en el primer esportista en aconseguir una medalla d'or com a atleta independent, tot i que d'altres esportistes, al llarg de la hist\xc3\xb2ria, ja havien aconseguit aquesta fita sota la bandera ol\xc3\xadmpica, com ara l'Equip Unificat el 1992."